**Fundargerð fundar foreldraráðs leikskólans Akra**

**Fundartími: Föstudagur 11. september kl. 8:15**

**Fundarstaður: Leikskólinn Akrar**

**Fundarmenn: Helga Rut Eysteinsdóttir (ritari), Guðlaugur Kristmundsson (meðstjórnandi), Sigrún Sigurðardóttir (leikskólastjóri) og Kristín Hemmert Sigurðardóttir (aðstoðarleikskólastjóri).**

Fimmti fundur foreldraráðsins skólaárið 2019-2020. Eftirtalin mál voru til umræðu:

**1.**   **Foreldrafundur**

Rætt var um árlegan foreldrafund sem haldinn er í september ár hvert. Leikskólastjórnendur hafa ákveðið, í ljósi aðstæðna, að ekki sé rétt að halda hefðbundinn fund. Í stað þess munu deildarstjórar senda út ítarlegt fréttabréf til foreldra. Haldnir hafa verið sérstakir fundir fyrir foreldra barna sem voru að byrja í aðlögun núna í haust.

Þá var rætt um hvernig haga ætti kosningu í foreldraráð og stjórn foreldrafélagsins. Allir voru sammála um að rétt væri að fjórir væru kosnir í ráðið, í stað þriggja. Helga og Guðlaugur hyggjast gefa kost á sér áfram. Rætt var um hvort ekki væri rétt að óska eftir tilnefningum eða ábendingum um foreldra og ef fleiri en fjórir gefa kost á sér, færi fram skrifleg kosning. Allir voru sammála um þetta. Ákveðið var að foreldraráðið myndi gera drög að pósti til foreldra vegna þessa og að leikskólastjórnendur hefðu samt við stjórn foreldrafélagsins varðandi þá kosningu.

**2.   Starfsmannamál**

Rætt var um stöðu starfsmannamála með tilliti þess sem hefur komið fram varðandi starfsandann á leikskólanum. Starfsmannahópurinn hefur unnið með Ragnhildi Vigfúsdóttur, markþjálfa, að því að bæta stöðuna og hefur sú vinna gengið vel. Haldnir hafa verið tveir fundir með henni og tveir fundir eru eftir. Þá hafa verið haldnir sérstakir fundir fyrir stjórnendateymið. Meðal þess sem hefur breyst eftir að þessi vinna hófst er að starfsmenn flæða í auknum mæli milli sviða og leikskólastjóri tekur aukinn þátt í starfinu á deildunum. Til að mynda er leikskólastjóri til klukkan 17 á miðvikudögum og situr í hádegismat með börnunum þegar vantar.

**3.   Foreldrasamtöl**

Rædd voru stuttlega foreldrasamtöl en fyrirhugað er að þau fari fram núna í september, m.a. til þess að koma til móts við þá stöðu að ekki verður haldinn foreldrafundur þar sem foreldrum gefst kostur á að ræða við deildarstjóra hverrar deildar.

**4.   Annað**

Ákveðið var að næsti fundur foreldraráðs yrði haldinn þegar foreldraráðið væri fullskipað.

Fundi slitið kl. 8:50